เรื่องราวของฉันเริ่มต้นที่นี่ ที่เมืองราชสถาน
ย้อนไปเมื่อประมาณ 2 ปีก่อน
ฉันใช้ชีวิตในทะเลทราย ใต้ดาราพราว
กับ มุค์เทีย อาลี นักร้องซูฟี
และเราก็ได้คุยกัน
ว่าไม่มีอะไรเปลี่ยนแปลงไปเลย
ตั้งแต่ยุคก่อนเก่าอย่าง มหาภารตะ
ย้อนไปสมัยก่อนเมื่อชาวอินเดียอยากเดินทาง
พวกเราจะกระโดดขึ้นรถม้าและแล่นข้ามฟากฟ้าไป
ปัจจุบันเราก็ทำเช่นกัน แต่ด้วยเครื่องบิน
เมื่อก่อน
เมื่ออรชุน เจ้าชายอินเดียและนักรบที่ยิ่งใหญ่
กระหายน้ำ ทรงยิงคันแสง
ไปยังพื้นดิน และน้ำก็ออกมา
ณ ปัจจุบัน เราก็ทำเหมือนกัน
ด้วยสว่านเจาะและเครื่องจักร
ข้อสรุปที่พวกเราได้
คือเวทมนตร์ได้ถูกแทนที่
ด้วยเครื่องจักร
และนี่ทำให้ฉันเศร้ามากๆ
ฉันเริ่มรู้สึกว่าตัวเองเริ่มกลายเป็นพวกติดโทรศัพท์เล็กๆ
แล้วก็กลัวกับความคิดนี้
ที่ว่าฉันจะเสียศักยภาพ
ที่จะชื่นชมและดื่มด่ำในอาทิตย์อัสดง
โดยปราศจากกล้องถ่ายรูป ปราศจากการทวีตถึงเพื่อนๆ
และรู้สึกว่าเทคโนโลยี
ควรที่จะเพิ่มพลังแห่งเวทมนตร์ ไม่ใช่มาหักล้างกัน
เมื่อตอนฉันยังเป็นเด็กน้อย
คุณปู่ได้ให้นาฬิกาพกสีเงินเรือนเล็กๆ กับฉัน
และเจ้าเทคโนโลยีอายุกว่า 50 ปีชิ้นนี้
กลายเป็นของที่มหัศจรรย์ที่สุดของฉันเลย
มันกลายเป็นประตูทองคำ
ที่เปิดสู่โลกของโจรสลัดและซากเรืออับปาง
และมนตร์เหล่านี้อยู่ในจินตนาการของฉัน
ฉันเลยรู้สึกว่าโทรศัพท์มือถือของเรา
นาฬิกาอันสวยงาม และกล้องถ่ายรูปของเรานั้น
หยุดยั้งเราจากความฝัน
จากการเป็นแรงบันดาลใจ
ฉันก็แค่โดดเข้าไป สู่โลกแห่งเทคโนโลยี
เพื่อมองหาทางที่จะทำให้มันส่งเสริมเวทมนตร์
มากกว่าที่จะหักล้าง
ฉันทำหนังสือภาพตั้งแต่ฉันอายุได้ 16
และเมื่อตอนที่ฉันได้เห็น iPad
ฉันเห็นมันเป็นอุปกรณ์เล่าเรื่อง
ที่สามารถเชื่อมผู้อ่านทั่วโลกได้
สิ่งนี้รับรู้ได้ว่าเราถือมันยังไง
รู้ว่าเราอยู่ที่ไหน
สิ่งนี้นำภาพและตัวหนังสือไว้ด้วยกัน
และภาพเคลื่อนไหว เสียง แล้วยังสัมผัสอีก
การเล่าเรื่องจึงกลายเป็น
การรับรู้ผ่านหลายสัมผัส
แต่เราจะทำอะไรกับเจ้าสิ่งนี้ละ
ดังนั้นฉันต้องเข้าไปและเปิดตัว โคห์ยา
แอพแบบโต้ตอบบน iPad
ตรงนี้บอกว่า "วางนิ้วคุณลง
ตามแสงต่างๆ"
แล้วก็
(เสียงดนตรี)
มันถามว่า "กล่องนี้เป็นของ..."
แล้วฉันก็พิมพ์ชื่อฉันลงไป
แล้วฉันก็กลายเป็นตัวละครนึงในหนังสือ
สักพักหนึ่งก็จะมีจดหมายน้อยๆ ส่งมาหาฉัน
แล้ว iPad ก็รู้ว่าฉันอยู่ไหนเพราะ GPS
ที่บ่งบอกที่อยู่กับฉัน
ความเป็นเด็กในตัวฉันตื่นตัวขึ้นมา
ด้วยความสามารถเหล่านี้
เอาหล่ะ ฉันได้พูดมาเยอะเกี่ยวกับเวทมนตร์
และฉันไม่ได้หมายถึงพ่อมดและมังกร
ฉันหมายถึงเวทมนตร์ในช่วงวัยเยาว์
เหล่าความคิดต่างๆ ที่เราทอดทิ้งไว้ในตอนเด็ก
กับความคิดเรื่องหิ่งห้อยในขวดโหล ด้วยเหตุผลบางอย่าง
มันทำให้ฉันรู้สึกตื่นเต้นทุกครั้ง
และตรงนี้คุณต้องเอียง iPad
เพื่อเอาหิงห้อยออก
และพวกมันก็จะส่องแสงนำทางคุณไปตลอดเรื่อง
และอีกความคิดที่ฉันหลงไหลมากตอนเด็ก
คือการนำกาแล็กซีทั้งกาแล็กซีมาบรรจุไว้ใน
ลูกแก้วหนึ่งใบ
และตรงนี้
ในหนังสือแต่ละเล่ม และแต่ละโลก
กลายเป็นลูกแก้วเล็กๆ
ที่ฉันลากมา
ที่อุปกรณ์เวทมนตร์ชิ้นนี้ ทางอุปกรณ์ชิ้นนี้
และมันจะเปิดแผนที่
ส่วนใหญ่ หนังสือแฟนตาซีมักมีแผนที่เสมอๆ
แต่แผนที่เหล่านี้มักมาแบบคงที่
แผนที่นี้จะเติบโตและส่องแสง
และกลายเป็นเข็มทิศสำหรับส่วนที่เหลือของหนังสือ
มันจะเผยตัวมันเองต่อคุณในหลายๆ จุด ในหนังสือเช่นกัน
ตอนนี้ฉันจะเข้าไปละนะคะ
อีกสิ่งที่สำคัญสำหรับฉันมากๆ
คือการสร้างเนื้อหาแบบอินเดีย
แต่ก็ยังคงร่วมสมัยมากๆ
ในส่วนนี้ นี่คือเหล่านางอัปสรา (อัปสร)
พวกเราต่างเคยได้ยินเรื่องของเหล่านางฟ้าและผีสางเทวดา
แต่มีสักกี่คนภายนอกอินเดีย
ที่รู้เกี่ยวกับยมในอินเดีย เช่น เหล่านางอัปสร
เหล่านางอัปสรผู้น่าสงสารเหล่านี้ถูกกักขังในหนังสือเก่า ฝุ่นเครอะ ที่ห้องของพระอินทร์
กว่าพันปี
และพวกเราได้นำเธอกลับมาสู่
นิทานร่วมสมัยของเด็กๆ
และเรื่องราวนี้เกี่ยวเนื่องกับปัญหาปัจจุบันมากมาย
อย่างเช่นวิกฤตสิ่งแวดล้อม
(เสียงดนตรี)
เมื่อพูดถึงวิกฤตสิ่งแวดล้อม
ฉันคิดว่าปัญหาใหญ่นี้มีมากว่าสิบปีแล้ว
นั่นคือเด็กถูกขังไว้ในห้อง
ติดกับเครื่อง PC ไม่ได้ออกไปข้างนอก
แต่ตอนนี้ ด้วยเทคโนโลยีเคลื่อนที่
เราสามารถพาเด็กๆ ออกไปข้างนอก สู่โลกธรรมชาติ
กับเทคโนโลยีของเขา
หนึ่งในฟังก์ชันตอบโต้ในหนังสือ
คือคุณถูกส่งออกไปทำภารกิจ
ที่ซึ่งคุณต้องออกไปข้างนอก
เอากล่องใน iPad ออกไป
เก็บภาพธรรมชาติต่างๆ สิ่งของที่ต่างกันออกไป
เมื่อตอนฉันเด็ก ฉันมีของสะสมมากมาย
พวกไม้ หิน ก้อนกรวด เปลือกหอย
ซึ่งเด็กเดี๋ยวนี้ไม่ทำกันแล้ว
เพื่อนำพิธีกรรมของเด็กๆ เหล่านี้กลับมา
คุณต้องออกไป
และในบทหนึ่ง คุณต้องถ่ายภาพดอกไม้
แล้วแท็กมัน
ในบทถัดมา คุณต้องถ่ายรูปเปลือกไม้
แล้วก็แท็กด้วย
ต่อจากนั้น
คือคุณได้สร้างภาพสะสมของดิจิตอลขึ้น
ที่สามารถขึ้นออนไลน์ได้
เด็กในลอนดอนขึ้นภาพสุนัขจิ้งจอก
และพูดว่า "โอ้ วันนี้ฉันเห็นสุนัขจิ้งจอก"
เด็กในอินเดียพูดว่า "วันนี้ฉันเห็นลิง"
และได้สร้างกลุ่มสังคมออนไลน์
ด้วยภาพสะสมดิจิตอลนี้
ที่คุณได้ถ่ายเก็บไว้
ในความเป็นไปได้ของการเชื่อมโยง
เข้าด้วยกันของเวทมนตร์ โลก และเทคโนโลยี
มีอีกหลายสิ่งที่เป็นไปได้
ในหนังสือเล่มต่อไป พวกเราวางแผนว่าจะมีฟังก์ชันโต้ตอบ
ที่คุณนำ iPad ไปถ่ายวิดีโอ
และด้วยเทคโนโลยีความจริงแบบแต่งเติม (Augmented reality)
คุณจะเห็นภาพซ้อนของภูติพิกซีที่เคลื่อนไหวไปมา
ปรากฎที่ต้นไม้นอกบ้านคุณ
ในช่วงเวลาหนึ่ง หน้าจอคุณเต็มไปด้วยใบไม้
และคุณต้องทำเสียงลมและเป่ามันออกไป
แล้วอ่านส่วนที่เหลือของหนังสือ
เรามาถึงจุดที่
พลังงานธรรมชาติ
เข้าใกล้เทคโนโลยีมากขึ้น
และเวทมนตร์กับเทคโนโลยีสามารถอยู่ร่วมกันได้
พวกเรากำลังควบคุมพลังงานจากดวงอาทิตย์
พวกเรานำเด็กๆ และพวกเราเอง
เข้าใกล้ธรรมชาติของโลก
และเวทมนตร์กับความสนุก
และความรักในวัยเยาว์ที่พวกเรา
ส่งผ่านเรื่องเล่าเหล่านี้
ขอบคุณค่ะ
(เสียงปรบมือ)